**Referat fra bestyrelsesmøde d. 28.06.2021**

1. Godkendelse af referat fra seneste møde - og opfølgning på de beskrevne actions

Ad. 1: Godkendt

* Niels Holger undersøger trykning af brochurer

brochurerne er trykt og udsendt til alle

* Tonni tager kontakt til Erik ang. vejene

Der er udbedret skader. Se punktet vejenes tilstand

* Henrik tager kontakt til Kommunen ang. vejbump

Kommunen vil foretage trafiktælling på Fynshovedvej. Derefter vil der blive set på situationen

* Marianne tager kontakt til Forsyningen ang. affaldsstativer

Kommunen ønsker ikke at sætte flere stativer op.

1. Gensidig orientering fra bestyrelse og formand

Ejerforeningen i det gamle Jægerhotel vil gerne være medlem som ejerforening. De betaler som 1 medlem.

1. Økonomi og regnskabsopfølgning

Vi har en god, sund økonomi, og holder budgettet.

1. Vejenes tilstand

Vejene er i rimelig tilstand lige nu, men der er mange skader pga. lastbiler, der kommer med byggemateriale.

Vejene høvles igen til september, og uhensigtsmæssigheder rettes til.

Kerteminde Forsyning beder os gøre opmærksom på, at beplantning langs vejene skal skæres til i 4 m højde, for at renovationsbilerne kan komme til.

Der er problemer med udsigtsforholdene ved udkørsel fra Hulvej og Horseklint. Bestyrelsen retter henvendelse til de berørte lodsejere.

* + Tung trafik på vejene, hvad skal foreningen gøre?

Der har i den senere tid været mange problemer med store lastbiler, der sidder fast og ødelægger vejene.

Vi retter henvendelse til Kerteminde kommune med et ønske om at få opsat skilte der forbyder lastbiler af en vis størrelse.

Vi vil tilbyde Hulvej 60, at Grundejerforeningen holder den private fællesvej i fremtiden, så alle kan få adgang til vandet.

1. Emner til beslutning
   * Adgang langs stranden - foreningens rolle

Der er kommet flere henvendelser ang. de svære forhold der er for passage langs vandet ved Hulvej.

I Naturbeskyttelsesloven står, at man har ret til at passere mellem normal vandstand og beplantning. Det vil i tilfældet ved Hulvej mod vandet, at man må gå på diget. Grundejerne har forpligtigelse til at holde området.

Bestyrelsen er positive overfor at lette passagen, og vil henvende sig til berørte lodsejer, og bede om at adgangsforholdene gøres lettere. Grundejerforeningen vil tilbyde hjælp til det praktiske arbejde.

* + Tonnis dialog med Naturstyrelsen

Der er opsat yderligere skiltning på P pladsen ved Fyns Hoved der tydeliggør, at man ikke må parkere og campere mellem 24.00 og 06.00.

Naturstyrelsen har lovet, at der vil blive opsat bænke på Hovedet, men de er endnu ikke sat op. Tonni rykker. Stien er endnu ikke rykket.

* + Bredbånd - kan/skal vi gøre noget i forhold til NEF eller?

Foreningen vil ikke gå ind i etableringen af bredbånd, da der to gange tidligere ikke har været tilslutning til dette.

1. Eventuelt og næste møde

Der er generalforsamling 5.09.

Afbud fra kasseren.

Niels Holger og Marianne er på valg.

Niels Holger og Marianne ønsker genvalg.

Generalforsamlingen afholdes i campingpladsens fællesrum kl. 10.00.

Henrik sørger for indkaldelse.

**To do:**

Henrik kontakter de to lodsejere, der skal opfordres til at klippe beplantning ned.

Tonni tager kontakt til Kerteminde Kommune ang. opsætning af skilte med forbud mod store lastbiler. Tonni undersøger også på, hvor grænsen skal sættes.

Tonni tager kontakt til ejerne af Hulvej 60, og tilbyder, at vi holder den private fællesvej.

Tonni retter henvendelse til lodsejer ang. adgangsvej

Tonni rykker Naturstyrelsen for opsætning af bænke og flytning af sti

Henrik forespørger campingpladsen om lån af lokale til generalforsamling

**Highlights**

Hvad sker der i Grundejerforeningen Fyns Hoved?

Vi har i bestyrelsen af holdt møde d. 28.06.21. Referatet kan findes på hjemmesiden. Her er de vigtigste punkter, vi havde på dagsordenen:

Kerteminde Forsyning beder os gøre opmærksom på, at beplantning langs vejene skal skæres til i 4 m højde, for at renovationsbilerne kan komme til.

Vi opfordrer alle til at beskære, så beplantningen ikke gå ud over skel.

Vi gør ikke noget ved vejene hen over sommeren. Til september fylder vi huller, og retter op m.v.

Der har været en del problemer med lastbiler der kører fast, og beskadiger veje og rabatter. Bestyrelsen retter henvendelse til kommunen ang. opsætning af skilte, der skal forbyde lastbiler af en vis størrelse adgang til området.

Vi opfordrer alle til at hjælpe med til, at vores max. hastighedsgrænse i området er 2o km/t. Hvis I oplever nogen, der kører for hurtigt, så henstil gerne venligt til reglerne.

Generalforsamlingen afholdes søndag d. 5.09 kl. 10.00 i campingpladsens fællesrum.